Diari Oficial de la Generalitat Valenciana


Sumari del DOGV 9643, del 19-07-2023 (2023/7143)

Acord de l'adhesió al Conveni col·lectiu del personal laboral de l'Ajuntament de Xàbia al personal laboral del Conservatori Professional de Música de Xàbia.
------------------------------------------------------------------------------------------------------------------------------------------------------------

### Dades del document

Número de DOGV
:   9643

Data del DOGV
:   19-07-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/7143


Data del document
:   21-06-2023

Organisme emissor
:   Ajuntament de Xàbia

Tipus de document
:   Acord

Descriptors 

:   * conveni col·lectiu

Acord de l'adhesió al Conveni col·lectiu del personal laboral de l'Ajuntament de Xàbia al personal laboral del Conservatori Professional de Música de Xàbia.  
 [2023/7143]  
El Ple de la Corporació en sessió extraordinària i urgent DZG5863/10, celebrada el dia 25 de maig de 2023, va adoptar el següent acord:  
  
«Primer. Reconéixer Jordi Daniel Aragó Ramos, amb DNI núm. \*\*\*7879\*\*, José Vicente Casares Broseta, DNI núm. \*\*\*60.60\*\* i María Teresa Albero Almiñana, DNI núm. \*\*\*2488\*\*, el dret a l'aplicació per adhesió del Conveni col·lectiu del personal laboral de l'Ajuntament de Xàbia, quant als drets socials, en execució de les sentències recaigudes en el Jutjat social núm. 1 de Benidorm.  
  
  
Segon. Estendre els efectes de les citades decisions i en conseqüència, l'aplicació per adhesió del Conveni col·lectiu del personal laboral de l'Ajuntament de Xàbia quant a les condicions de treball i drets socials, a tot el personal laboral del Conservatori Professional de Música.  
  
  
Tercer. Publicar íntegrament l'Acord d'Adhesió en el Butlletí de la Província i en el Diari Oficial de la Generalitat Valenciana i remetre a l'autoritat laboral competent a efecte de registre, dins dels 15 dies a partir del moment en què les parts negociadores el signen. L'autoritat laboral disposarà la seua publicació obligatòria i gratuïta en el BOP d'Alacant en el termini màxim de 10 dies des de la presentació de l'Acord en el registre.  
  
Quart. Comunicar el present Acord als departaments d'Intervenció i Personal, i es notificarà així mateix a les persones interessades.»  
  
Es transcriu a continuació l'acta d'Adhesió de data 22.05.2023:  
  
  
  
«ACTA D'ADHESIÓ A UN CONVENI COL·LECTIU  
  
ASSISTENTS:  
  
Per l'empresa:  
  
Josefa Gisbert Villaplana (regidora delegada de Recursos Humans de l'Ajuntament de Xàbia)  
Per la representació sindical:  
Els membres del Comité d'Empresa:  
Bolufer Marqués, Joaquim.  
Capella Fortea, Raúl.  
Fernández Caselles, Miguel Ángel.  
Ferrer Marí, Silvia.  
Fresneda Nau, José Carmelo.  
Moll Pérez, Juan.  
Tro Molines, Francesc Xavier (president).  
  
Els delegats sindicals que acudisquen a la mesa:  
CCOO: Victor Noguera Avellà.  
EMAD: José Ignacio Muñoz Lorenzo  
  
Xàbia, 22 de maig de 2023  
  
  
REUNITS  
  
D'una part la representació empresarial de l'Ajuntament de Xàbia, i d'una altra la representació social, composta per les persones relacionades en el present escrit.  
  
EXPOSEN  
  
Primer. Que es reconeixen recíprocament capacitat i legitimació per a l'objecte del present acord, segons el que es disposa en l'article 87 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels treballadors.  
  
Segon. Que a la vista de les sentències núm. 111/18, 112/18 i 113/18, respectivament, totes aquestes de data 29 de març de 2018, del Jutjat social número u de Benidorm, que afecta els professors del Conservatori de Música de Xàbia, María Teresa Albero Almiñana, Jordi Daniel Aragó Ramos i José Vicente Casares Broseta, respectivament, per la part empresarial es va iniciar l'expedient 1911/2023, per a l'adhesió al Conveni col·lectiu del personal laboral de l'Ajuntament de Xàbia a la totalitat del personal laboral del Conservatori de Música de Xàbia.  
  
Tercer. Que no existeix pel personal laboral del Conservatori de Música de Xàbia afecció per cap conveni col·lectiu en vigor.  
  
  
ACORDEN  
  
1. L'adhesió íntegrament, del personal laboral del Conservatori de Música de Xàbia, al Conveni col·lectiu del personal laboral de l'Ajuntament de Xàbia, publicat en el Butlletí Oficial de la Província d'Alacant número 11-1, de data 14.01.1991, actualment en vigor, i efectes de l'adhesió des de la data d'aprovació de hui.  
2. Donar trasllat immediat d'aquest acord a l'autoritat laboral a l'efecte de registre i publicació.  
  
I per això, de conformitat amb el que es disposa en l'article 92.1 Reial decret legislatiu 2/2015, de 23 d'octubre, pel qual s'aprova el text refós de la Llei de l'estatut dels treballadors, subscriuen la present acta d'acord d'adhesió al Conveni col·lectiu del personal laboral de l'Ajuntament de Xàbia, publicat en el Butlletí Oficial de la Província d'Alacant número 11-1, de data 14.01.1991, íntegrament i amb efectes del dia de hui.»  
  
Xàbia, 21 de juny de 2023.- El secretari general: Bernat Osca Forts.